2020 yil 1 maydan boshlab AI-80 markali avtomobil benzini va dizel yoqilg‘isi (shu jumladan EKO markali dizel yoqilg‘isi) neftni qayta ishlash zavodlari tomonidan faqat birja savdolari orqali sotila boshladi. Foto: Yevgeniy Odinokov “O‘zbekiston respublika tovar-xomashyo birjasi” AJda benzin bo‘yicha o‘tkazilgan birja savdolarining dastlabki kunida savdolarga 14 054,0 tonna AI-80 markali avtomobil benzin qo‘yildi va ulardan 9 123,5 tonnasi, ya’ni 65 foizi sotildi. Birja savdolarida “O‘zbekneftgaz” AJ neft bazalari, avtomobil yoqilg‘i quyish shoxobchalari va benzinni o‘z ehtiyojlari uchun xarid qiladigan boshqa yuridik shaxslar ishtirok etishdi. O‘tkazilgan birja savdolari natijasida AI-80 markali avtomobil benzinning o‘rtacha narxi uning boshlang‘ich bahosiga nisbatan 0,1 foizga o‘sdi va yoqilg‘ining bir tonnasi uchun 3 812,5 ming so‘mni tashkil qildi. Birja savdolarida shakllangan narxlar aksiz solig‘i, yuklash, tashish va boshqa xarajatlarni o‘z ichiga qamrab olmaydi.